nibzard/narodne-novine-full-text-markdown huggingface dataset:
### NN 22/2022 (23.2.2022.), Rješenje o imenovanju članice Upravnog vijeća Lučke uprave Split

VLADA REPUBLIKE HRVATSKE

260

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 51. stavka 2. točke 1. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11., 56/16. i 98/19.), Vlada Republike Hrvatske je na sjednici održanoj 18. veljače 2022. donijela

RJEŠENJE

O IMENOVANJU ČLANICE UPRAVNOG VIJEĆA LUČKE UPRAVE SPLIT

Imenuje se KRISTINA REJA članicom Upravnog vijeća Lučke uprave Split.

Klasa: 080-02/22-01/15

Urbroj: 50301-15/07-22-02

Zagreb, 18. veljače 2022.

Predsjednik
 mr. sc. Andrej Plenković, v. r.
### NN 22/2022 (23.2.2022.), Rješenje o razrješenju članova Nacionalnog odbora za razvoj volonterstva

VLADA REPUBLIKE HRVATSKE

265

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 22. stavka 1. Zakona o volonterstvu (»Narodne novine«, br. 58/07., 22/13. i 84/21.), Vlada Republike Hrvatske je na sjednici održanoj 18. veljače 2022. donijela

RJEŠENJE

O RAZRJEŠENJU ČLANOVA NACIONALNOG ODBORA ZA RAZVOJ VOLONTERSTVA

Razrješuju se dužnosti članovi Nacionalnog odbora za razvoj volonterstva, zbog isteka mandata:

– ANDREA KRZNAR, na koju je imenovana kao predstavnica Ministarstva za demografiju, obitelj, mlade i socijalnu politiku

– ANITA PRŠA, na koju je imenovana kao predstavnica Ureda za udruge

– INES LOKNAR-MIJATOVIĆ, na koju je imenovana kao predstavnica Ureda za ljudska prava i prava nacionalnih manjina

– INES KATIĆ, na koju je imenovana kao predstavnica Nacionalne zaklade za razvoj civilnoga društva

– MIRA KRIŽANOVIĆ, na koju je imenovana kao predstavnica Ministarstva znanosti i obrazovanja

– VEDRAN SOLDO, na koju je imenovan kao predstavnik Ministarstva zdravstva

– GORDANA ŠIMUNKOVIĆ, na koju je imenovana kao predstavnica Udruge Plavi telefon

– MARIJA ŠPALETA, na koju je imenovana kao predstavnica Udruge socijalnih radnika Zadar – Volonterskog centra Zadar

– IVANA ZADRAŽIL VORBERGER, na koju je imenovana kao predstavnica Hrvatskog Crvenog križa

– SANJA BIJONDA, na koju je imenovana kao predstavnica Humanitarne udruge Portal dobrote

– JASENKA BOROVČAK, na koju je imenovana kao predstavnica Saveza društava Naša djeca Hrvatske

– ĐURĐICA BLAŽEVIĆ, na koju je imenovana kao predstavnica Studentskog katoličkog centra Palma

– NIKOLINA BERTOL, na koju je imenovana kao predstavnica Mreže udruga Zagor

– ROBERT KRESIĆ, na koju je imenovan predstavnik Humanitarne udruge Dar dobrote

– NIVES IVELJA, na koju je imenovana kao predstavnica Hrvatskog centra za razvoj volonterstva

– DUBRAVKO ŠOPAR, na koju je imenovan predstavnik Udruge Impress

– MARTINA GREGUROVIĆ ŠANJUG, na koju je imenovana kao predstavnica Hrvatske zajednice županija

– SONJA POKUPEC SALKOVIĆ, na koju je imenovana kao predstavnica Udruge gradova u Republici Hrvatskoj

– MARIJA PREKUPEC, na koju je imenovana kao predstavnica Hrvatske zajednice općina.

Klasa: 080-02/21-02/121

Urbroj: 50301-15/28-22-02

Zagreb, 18. veljače 2022.

Predsjednik
 mr. sc. Andrej Plenković, v. r.
### NN 22/2022 (23.2.2022.), Rješenje o razrješenju predsjednice, zamjenice predsjednice i člana Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

VLADA REPUBLIKE HRVATSKE

263

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/07., 139/10. i 111/18.), Vlada Republike Hrvatske je na sjednici održanoj 18. veljače 2022. donijela

RJEŠENJE

O RAZRJEŠENJU PREDSJEDNICE, ZAMJENICE PREDSJEDNICE I ČLANA POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

1. Razrješuje se ANDREJA ROŽIĆ DIZDAR, dr. med., dužnosti predsjednice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, na koju je imenovana kao predstavnica Hrvatskog zavoda za zdravstveno osiguranje.

2. Razrješuje se dr. sc. MARIJA BUBAŠ, dr. med., dužnosti zamjenice predsjednice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, na koju je imenovana kao predstavnica Hrvatskog zavoda za javno zdravstvo, radi odlaska na novu dužnost.

3. Razrješuje se MARIO VUKOJA dužnosti člana Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, na koju je imenovan kao predstavnik ministarstva nadležnog za zdravstvo.

Klasa: 080-02/22-02/09

Urbroj: 50301-15/28-22-02

Zagreb, 18. veljače 2022.

Predsjednik
 mr. sc. Andrej Plenković, v. r.
### NN 22/2022 (23.2.2022.), Rješenje o imenovanju predsjednice i dijela članova Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

VLADA REPUBLIKE HRVATSKE

264

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/07., 139/10. i 111/18.), Vlada Republike Hrvatske je na sjednici održanoj 18. veljače 2022. donijela

RJEŠENJE

O IMENOVANJU PREDSJEDNICE I DIJELA ČLANOVA POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

1. Imenuje se dr. sc. MARIJA BUBAŠ, dr. med., predsjednicom Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, kao predstavnica Hrvatskog zavoda za javno zdravstvo.

2. Za članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, imenuju se:

– GORDANA MUSTAČ, predstavnica ministarstva nadležnog za zdravstvo

– BRUNA MILOŠEVIĆ, predstavnica Hrvatskog zavoda za zdravstveno osiguranje.

Klasa: 080-02/22-01/18

Urbroj: 50301-15/28-22-02

Zagreb, 18. veljače 2022.

Predsjednik
 mr. sc. Andrej Plenković, v. r.
### NN 22/2022 (23.2.2022.), Rješenje o razrješenju člana Stožera civilne zaštite Republike Hrvatske

VLADA REPUBLIKE HRVATSKE

261

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20. i 20/21.), Vlada Republike Hrvatske je na sjednici održanoj 18. veljače 2022. donijela

RJEŠENJE

O RAZRJEŠENJU ČLANA STOŽERA CIVILNE ZAŠTITE REPUBLIKE HRVATSKE

Razrješuje se dr. sc. KRUNOSLAV KARALIĆ dužnosti člana Stožera civilne zaštite Republike Hrvatske, na koju je imenovan kao predstavnik Ministarstva poljoprivrede.

Klasa: 080-02/22-02/07

Urbroj: 50301-15/07-22-02

Zagreb, 18. veljače 2022.

Predsjednik
 mr. sc. Andrej Plenković, v. r.
### NN 22/2022 (23.2.2022.), Rješenje o imenovanju članice Stožera civilne zaštite Republike Hrvatske

VLADA REPUBLIKE HRVATSKE

262

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20. i 20/21.), Vlada Republike Hrvatske je na sjednici održanoj 18. veljače 2022. donijela

RJEŠENJE

O IMENOVANJU ČLANICE STOŽERA CIVILNE ZAŠTITE REPUBLIKE HRVATSKE

Imenuje se mr. sc. TATJANA KARAČIĆ, dr. med. vet., članicom Stožera civilne zaštite Republike Hrvatske, kao predstavnica Ministarstva poljoprivrede.

Klasa: 080-02/22-01/14

Urbroj: 50301-15/07-22-02

Zagreb, 18. veljače 2022.

Predsjednik
 mr. sc. Andrej Plenković, v. r.
### NN 22/2022 (23.2.2022.), Rješenje o razrješenju ravnatelja Uprave za zaštitu kulturne baštine u Ministarstvu kulture i medija

VLADA REPUBLIKE HRVATSKE

268

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 18. veljače 2022. donijela

RJEŠENJE

O RAZRJEŠENJU RAVNATELJA UPRAVE ZA ZAŠTITU KULTURNE BAŠTINE U MINISTARSTVU KULTURE I MEDIJA

Razrješuje se DAVOR TRUPKOVIĆ položaja ravnatelja Uprave za zaštitu kulturne baštine u Ministarstvu kulture i medija, s danom 28. veljače 2022., na osobni zahtjev.

Klasa: UP/I 080-02/22-02/04

Urbroj: 50301-15/07-22-02

Zagreb, 18. veljače 2022.

Predsjednik
 mr. sc. Andrej Plenković, v. r.
### NN 22/2022 (23.2.2022.), Rješenje o imenovanju članova Vijeća za genetski modificirane organizme

VLADA REPUBLIKE HRVATSKE

267

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke II. stavka 1. Odluke o osnivanju Vijeća za genetski modificirane organizme (»Narodne novine«, broj 99/21.), Vlada Republike Hrvatske je na sjednici održanoj 18. veljače 2022. donijela

RJEŠENJE

O IMENOVANJU ČLANOVA VIJEĆA ZA GENETSKI MODIFICIRANE ORGANIZME

Za članove Vijeća za genetski modificirane organizme, imenuju se:

– dr. sc. IGOR BORŠIĆ, predstavnik tijela državne uprave nadležnog za poslove gospodarstva, zaštite okoliša i prirode

– dr. sc. ANA BIELEN, predstavnica tijela državne uprave nadležnog za poslove gospodarstva, zaštite okoliša i prirode

– dr. sc. DAMJAN FRANJEVIĆ, predstavnik tijela državne uprave nadležnog za poslove gospodarstva, zaštite okoliša i prirode

– dr. sc. DOMAGOJ ŠIMIĆ, predstavnik tijela državne uprave nadležnog za poslove gospodarstva, zaštite okoliša i prirode

– dr. sc. HRVOJE FULGOSI, predstavnik tijela državne uprave nadležnog za poslove znanosti

– dr. sc. SONJA GRLJUŠIĆ, predstavnica tijela državne uprave nadležnog za poslove znanosti

– dr. sc. IVAN-KREŠIMIR SVETEC, predstavnik tijela državne uprave nadležnog za poslove znanosti

– dr. sc. MARINA ŠANTIĆ, predstavnica tijela državne uprave nadležnog za poslove znanosti

– IVA FIOLIĆ, predstavnica tijela državne uprave nadležnog za poslove zdravstva

– dr. sc. NIVES PEĆINA-ŠLAUS, predstavnica tijela državne uprave nadležnog za poslove zdravstva

– dr. sc. PAOLA KUČAN BRLIĆ, predstavnica tijela državne uprave nadležnog za poslove zdravstva

– dr. sc. DONATELLA VERBANAC, predstavnica tijela državne uprave nadležnog za poslove zdravstva

– dr. sc. RENATA HANZER, predstavnica tijela državne uprave nadležnog za poslove poljoprivrede i šumarstva

– dr. sc. MILIVOJ FRANJEVIĆ, predstavnik tijela državne uprave nadležnog za poslove poljoprivrede i šumarstva

– dr. sc. NENAD MALENICA, predstavnik tijela državne uprave nadležnog za poslove poljoprivrede i šumarstva

– dr. sc. MANUELA ZADRAVEC, predstavnica tijela državne uprave nadležnog za poslove poljoprivrede i šumarstva

– HRVOJE RADOVANOVIĆ, predstavnik Ureda za udruge.

Klasa: 080-02/22-01/13

Urbroj: 50301-15/28-22-02

Zagreb, 18. veljače 2022.

Predsjednik
 mr. sc. Andrej Plenković, v. r.
### NN 22/2022 (23.2.2022.), Pravilnik o prestanku važenja Pravilnika o rokovima predaje financijskih izvještaja i računovodstvene dokumentacije u posebnim okolnostima

Ministarstvo financija

269

Na temelju članka 34.a stavka 2. Zakona o računovodstvu (»Narodne novine«, br. 78/15., 134/15., 120/16., 116/18., 42/20. i 47/20.) ministar financija donosi

PRAVILNIK

O PRESTANKU VAŽENJA PRAVILNIKA O ROKOVIMA PREDAJE FINANCIJSKIH IZVJEŠTAJA I RAČUNOVODSTVENE DOKUMENTACIJE U POSEBNIM OKOLNOSTIMA

Članak 1.

Danom stupanja na snagu ovoga Pravilnika prestaje važiti Pravilnik o rokovima predaje financijskih izvještaja i računovodstvene dokumentacije u posebnim okolnostima (»Narodne novine«, broj 43/20.).

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-04/1
 Urbroj: 513-06-03-22-18
 Zagreb, 15. veljače 2022.

Ministar financija
 dr. sc. Zdravko Marić, v. r.
### NN 22/2022 (23.2.2022.), Rješenje o razrješenju ministra prostornoga uređenja, graditeljstva i državne imovine

Vlada Republike Hrvatske

258

Na temelju članka 7. stavka 2. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), donosim

RJEŠENJE

O RAZRJEŠENJU MINISTRA PROSTORNOGA UREĐENJA, GRADITELJSTVA I DRŽAVNE IMOVINE

1. Razrješuje se DARKO HORVAT dužnosti ministra prostornoga uređenja, graditeljstva i državne imovine, na osobni zahtjev.

2. Ovo Rješenje stupa na snagu danom donošenja.

Klasa: 080-02/22-02/11
 Urbroj: 50301-15/15-22-01
 Zagreb, 19. veljače 2022.

Predsjednik
 mr. sc. Andrej Plenković, v. r.
### NN 22/2022 (23.2.2022.), Ispravak Pravilnika o prostornim i tehničkim uvjetima koje mora ispunjavati poslovni prostor u kojem se obavlja djelatnost privatne zaštite

MINISTARSTVO UNUTARNJIH POSLOVA

279

Nakon uspoređivanja s izvornim tekstom Pravilnika o prostornim i tehničkim uvjetima koje mora ispunjavati poslovni prostor u kojem se obavlja djelatnost privatne zaštite, koji je objavljen u »Narodnim novinama« broj 120 od 10. studenoga 2021. godine, utvrđena je pogreška te se daje

ISPRAVAK

PRAVILNIKA O PROSTORNIM I TEHNIČKIM UVJETIMA KOJE MORA ISPUNJAVATI POSLOVNI PROSTOR U KOJEM SE OBAVLJA DJELATNOST PRIVATNE ZAŠTITE

U Pravilniku o prostornim i tehničkim uvjetima koje mora ispunjavati poslovni prostor u kojem se obavlja djelatnost privatne zaštite (»Narodne novine«, broj 120/21) u članku 7. stavku 2. umjesto riječi: »HRN EN 15656« trebaju stajati riječi: »HRN EN 15659«.

U članku 15. stavku 3. umjesto riječi: »klase RC 5« trebaju stajati riječi: »klase RC 2«.

Klasa: 011-02/22-01/40
 Urbroj: 511-01-152-22-2
 Zagreb, 17. veljače 2022.

Ministar
 dr. sc. Davor Božinović, v. r.
### NN 23/2022 (25.2.2022.), Obavijest o izmjeni Specifikacije proizvoda »Dalmatinska janjetina« - zaštićena oznaka izvornosti

MINISTARSTVO POLJOPRIVREDE

293

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18., 42/20., 127/20. – Odluka Ustavnog suda RH i 52/21., u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »DALMATINSKA JANJETINA« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je 6. veljače 2022. godine izmijenjenu Specifikaciju proizvoda »Dalmatinska janjetina« – zaštićena oznaka izvornosti, od podnositelja zahtjeva Udruge uzgajivača ovaca i koza Dalmacije, Kralja Zvonimira 34, 22320 Drniš.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Dalmatinska janjetina«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/21-01/60

Urbroj: 525-14/0882-22-10

Zagreb, 11. veljače 2022.

Ministrica poljoprivrede
 Marija Vučković, v. r.
### NN 23/2022 (25.2.2022.), Pravilnik o izmjenama Pravilnika o stručnom osposobljavanju za obavljanje gospodarskog ribolova

MINISTARSTVO POLJOPRIVREDE

292

Na temelju članka 21. stavka 4. Zakona o morskom ribarstvu (»Narodne novine«, br. 62/17, 130/17 i 14/19) ministrica poljoprivrede donosi

PRAVILNIK

O IZMJENAMA PRAVILNIKA O STRUČNOM OSPOSOBLJAVANJU ZA OBAVLJANJE GOSPODARSKOG RIBOLOVA

Članak 1.

U cijelom tekstu Pravilnika o stručnom osposobljavanju za obavljanje gospodarskog ribolova, (»Narodne novine«, broj 113/2019) brišu se riječi »Uprava za stručnu podršku razvoju poljoprivrede i ribarstva«, prema odgovarajućem padežu.

Članak 2.

U članku 4. stavak (2) se mijenja i glasi:

»(2) Raspored održavanja stručnog osposobljavanja se određuje na temelju zaprimljenih prijava – iskaza interesa za stručno osposobljavanje.«

Stavak (3) mijenja se i glasi:

»(3) Stručno osposobljavanje se provodi prema propisanom Programu, kao predavanje uživo u prostoru koji je planiran rasporedom. Iznimno, stručno osposobljavanje se može održati i kao predavanje na daljinu (webinar) kad je to neophodno zbog organizacijskih i/ili tehničkih okolnosti.«

Članak 3.

U članku 5. stavak (1) mijenja se i glasi:

»(1) Kandidat koji želi pristupiti stručnom osposobljavanju za obavljanje djelatnosti gospodarskog ribolova podnosi prijavu – iskaz interesa elektronički, putem mrežnih stranica Ministarstva poljoprivrede ili osobno u Područnoj jedinici /Ispostavama.«

Stavak (3) mijenja se i glasi:

»(3) Po zaprimljenoj prijavi – iskazu interesa, kandidat će elektroničkim putem biti obaviješten o terminu i mjestu održavanja stručnog osposobljavanja.«

Članak 4.

U članku (6) stavak (1) mijenja se i glasi:

»(1) Za izdavanje Potvrde na temelju završenog studija iz područja ribarstva podnosi se zahtjev.«

Članak 5.

U članku (8), stavku (1) iza slova »A« zamjenjuje se broj »4« brojem »5«.

Članak 6.

U članku 9. stavku 2. brišu se podstavci 4., 5. i 6.

Članak 7.

U članku 10. iza riječi »osoba«, brišu se riječi »ovlaštenika povlastice«. Iza riječi »ribare« briše se riječ »na«.

Članak 8.

U Prilogu I pravilnika pod točkom 1.2 briše se iza zareza tekst »a nisu stručno osposobljeni sukladno članku 21. Zakona o morskom ribarstvu (»Narodne novine«, broj 62/17 i 14/19)«.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/65
 Urbroj: 525-09/0485-22-10
 Zagreb, 9. veljače 2022.

Ministrica poljoprivrede
 Marija Vučković, v. r.
### NN 23/2022 (25.2.2022.), Izmjene i dopune Sudskog poslovnika

MINISTARSTVO PRAVOSUĐA I UPRAVE

290

Na temelju članka 76. stavka 1. Zakona o sudovima (»Narodne novine«, broj 28/13, 33/15, 82/15, 82/16 i 67/18) ministar pravosuđa i uprave donosi

IZMJENE I DOPUNE
 SUDSKOG POSLOVNIKA

Članak 1.

U Sudskom poslovniku (»Narodne novine«, broj 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21 i 145/21) u članku 13. iza stavka 6. dodaje se stavak 7. koji glasi:

»(7) Predmeti prema zakonu kojim se uređuju obiteljski odnosi rješavaju se samo u sjedištu suda.«.

Članak 2.

U članku 167. iza stavka 1. dodaje se stavak 2. koji glasi:

»(2) Ako rokovi iz stavka 1. ovoga članka proteknu prije obavljanja potrebnih radnji iz članka 157. stavka 1. ovoga Poslovnika, u naredbi o pohrani spisa u arhiv o tome se stavlja odgovarajuća napomena te se kao rok čuvanja evidentira posljednji dan tekuće kalendarske godine.«.

Članak 3.

U članku 301. stavak 1. mijenja se i glasi:

»(1) Predmet se iskazuje riješenim donošenjem zaključka o upućivanju u parnicu iz ovršnog postupka temeljem članka 210. Ovršnog zakona, donošenjem rješenja o odbacivanju ili odbijanju ovršnog prijedloga, obustavom ovrhe, donošenjem rješenja o ovrsi na temelju vjerodostojne isprave, donošenjem rješenja kojim se utvrđuje dovršetak ovrhe ili donošenjem rješenja o naknadi troškova postupka ovrhe.«.

Članak 4.

U cijelom tekstu Sudskog poslovnika (»Narodne novine«, broj 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21 i 145/21) riječi: »sudski službenik« u određenom broju zamjenjuju se riječima: »službenik u sudu« u odgovarajućem broju.

Članak 5.

Ove Izmjene i dopune Sudskog poslovnika objavit će se u »Narodnim novinama«, a stupaju na snagu 1. ožujka 2022.

Klasa: 011-01/13-01/20
 Urbroj: 514-03-02-01-01/02-22-139
 Zagreb, 22. veljače 2022.

Ministar
 dr. sc. Ivan Malenica, v. r.
### NN 23/2022 (25.2.2022.), Pravilnik o izmjenama i dopunama Pravilnika o radu u sustavu eSpis

MINISTARSTVO PRAVOSUĐA I UPRAVE

289

Na temelju članka 72. stavka 2. Zakona o sudovima (»Narodne novine«, broj 28/13, 33/15, 82/15, 82/16 i 67/18) ministar pravosuđa i uprave donosi

PRAVILNIK

O IZMJENAMA I DOPUNAMA PRAVILNIKA
 O RADU U SUSTAVU eSpis

Članak 1.

U Pravilniku o radu u sustavu eSpis (»Narodne novine«, broj 35/15, 123/15, 45/16, 29/17, 112/17, 119/18, 39/20, 138/20, 147/20, 70/21, 99/21 i 145/21) u članku 17. iza riječi: »eSpis« dodaju se riječi: »odnosno putem modula za digitalnu arhivu eArhiv«.

Članak 2.

U članku 43. stavku 2. iza riječi: »uvjeti« dodaju se riječi: »i predmete prema zakonu kojim se uređuju obiteljski odnosi koji se dodjeljuju i rješavaju u sjedištu suda«.

Članak 3.

Članak 51. mijenja se i glasi:

»(1) Predmete osnovane u povodu žalbe protiv odluka u obiteljskim predmetima međunarodne otmice djece algoritam sustava eSpis dodjeljuje u rad Županijskom sudu u Zagrebu.

(2) Predmete za kaznena djela iz nadležnosti Ureda europskog javnog tužitelja (EPPO) algoritam sustava eSpis dodjeljuje u rad Županijskom sudu u Zagrebu.«.

Članak 4.

U članku 59.j stavku 1. dodaje se nova točka 5. koja glasi:

»5. predmeti sukoba interesa,«.

Dosadašnja točka 5. postaje točka 6.

Članak 5.

Članak 112. mijenja se i glasi:

»(1) Nakon pravomoćnog dovršetka postupka, naredba o pohrani spisa u arhiv evidentira se putem modula za digitalnu arhivu eArhiv te se podatak o tome generira u sustavu eSpis.

(2) Nakon izdvajanja priloženih spisa, primjedba o tome evidentira se putem modula za digitalnu arhivu eArhiv te generira u sustavu eSpis.«.

Članak 6.

Članak 113. mijenja se i glasi:

»(1) Izdvajanje spisa radi posebnog čuvanja unosi se u sustav kao svako drugo izdvajanje iz arhiva.

(2) Arhiva predsjednika suda vodi se kao posebna arhiva putem modula za digitalnu arhivu eArhiv u sustavu eSpis.«.

Članak 7.

U članku 114. stavak 1. mijenja se i glasi:

»(1) Kad se spis izda iz arhiva, putem modula za digitalnu arhivu eArhiv u sustavu eSpis administrator suda mu mijenja status iz »arhiviran« u »riješen«.«.

Iza stavka 2. dodaje se stavak 3. koji glasi:

»(3) Kad se spis izda iz priručnog arhiva, u sustavu eSpis administrator suda mu mijenja status iz »zatvoren« u »riješen«.«.

Članak 8.

Ovaj Pravilnik objavit će se u »Narodnim novinama«, a stupa na snagu 1. ožujka 2022., osim članaka 1., 5., 6. i 7. koji stupaju na snagu danom stupanja na snagu odluke o ispunjenosti tehničkih uvjeta.

Klasa: 011-01/15-01/35
 Urbroj: 514-03-02-01-01/02-22-80
 Zagreb, 23. veljače 2022.

Ministar
 dr. sc. Ivan Malenica, v. r.
### NN 23/2022 (25.2.2022.), Odluka o materijalnim i nematerijalnim pravima, drugim naknadama te visini osnovice za obračun plaće službenika i namještenika u javnim službama

VLADA REPUBLIKE HRVATSKE

282

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 3. Zakona o plaćama u javnim službama (»Narodne novine«, br. 27/01. i 39/09.) i članka 2. Zakona o osnovici plaće u javnim službama (»Narodne novine«, br. 39/09. i 124/09.), Vlada Republike Hrvatske je na sjednici održanoj 24. veljače 2022. donijela

ODLUKU

O MATERIJALNIM I NEMATERIJALNIM PRAVIMA, DRUGIM NAKNADAMA TE VISINI OSNOVICE ZA OBRAČUN PLAĆE SLUŽBENIKA I NAMJEŠTENIKA U JAVNIM SLUŽBAMA

I.

Sva materijalna i nematerijalna prava koja su službenici i namještenici u javnim službama ostvarili iz rada i po osnovi rada temeljem Temeljnog kolektivnog ugovora za službenike i namještenike u javnim službama (»Narodne novine«, br. 128/17., 47/18., 2/19., 123/19. i 66/20., u daljnjem tekstu: Temeljni kolektivni ugovor), priznavat će se i primjenjivati u istom opsegu i nakon isteka produžene primjene pravnih pravila sadržanih u Temeljnom kolektivnom ugovoru.

II.

Materijalna prava i druge naknade, ugovorene Temeljnim kolektivnim ugovorom isplaćivat će se, nakon isteka produžene primjene pravnih pravila sadržanih u Temeljnom kolektivnom ugovoru, u visini i na način na koji su ugovorene.

III.

Osnovica za obračun plaće za službenike i namještenike u javnim službama, na koje se primjenjuje Zakon o plaćama u javnim službama, utvrđuje se u visini od 6.044,51 kuna bruto i primjenjuje se počevši s plaćom za mjesec ožujak 2022., koja se isplaćuje u mjesecu travnju 2022.

IV.

Ova Odluka objavit će se u »Narodnim novinama«, a stupa na snagu 1. ožujka 2022. i važi do sklapanja novog kolektivnog ugovora kojim se utvrđuju prava i obveze iz rada i po osnovi rada službenika i namještenika, na koje se primjenjuje Zakon o plaćama u javnim službama.

Klasa: 022-03/22-04/54
 Urbroj: 50301-04/25-22-2
 Zagreb, 24. veljače 2022.

Predsjednik
 mr. sc. Andrej Plenković, v. r.
### NN 23/2022 (25.2.2022.), Odluka o osnovici za izračun iznosa zajamčene minimalne naknade

VLADA REPUBLIKE HRVATSKE

283

Na temelju članka 22. stavka 1. Zakona o socijalnoj skrbi (»Narodne novine«, broj 18/22.), Vlada Republike Hrvatske je na sjednici održanoj 24. veljače 2022. donijela

ODLUKU

O OSNOVICI ZA IZRAČUN IZNOSA ZAJAMČENE MINIMALNE NAKNADE

I.

Osnovica na temelju koje se izračunava iznos zajamčene minimalne naknade iznosi 1.000,00 kuna.

II.

Danom stupanja na snagu ove Odluke prestaje važiti Odluka o osnovici za izračun iznosa zajamčene minimalne naknade (»Narodne novine«, broj 114/14.).

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/22-04/47
 Urbroj: 50301-04/25-22-2
 Zagreb, 24. veljače 2022.

Predsjednik
 mr. sc. Andrej Plenković, v. r.
### NN 23/2022 (25.2.2022.), Odluka o osnovici za izračun iznosa drugih naknada u sustavu socijalne skrbi

VLADA REPUBLIKE HRVATSKE

284

Na temelju članka 22. stavka 2. Zakona o socijalnoj skrbi (»Narodne novine«, broj 18/22.), Vlada Republike Hrvatske je na sjednici održanoj 24. veljače 2022. donijela

ODLUKU

O OSNOVICI ZA IZRAČUN IZNOSA DRUGIH NAKNADA U SUSTAVU SOCIJALNE SKRBI

I.

Osnovica na temelju koje se izračunava iznos drugih naknada u sustavu socijalne skrbi iznosi 500,00 kuna.

II.

Danom stupanja na snagu ove Odluke prestaje važiti Odluka o osnovici za izračun iznosa drugih prava iz sustava socijalne skrbi (»Narodne novine«, broj 114/14.).

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/22-04/48
 Urbroj: 50301-04/25-22-2
 Zagreb, 24. veljače 2022.

Predsjednik
 mr. sc. Andrej Plenković, v. r.
### NN 23/2022 (25.2.2022.), Odluka o osnovici za izračun iznosa naknade za rad udomitelja i iznosa opskrbnine

VLADA REPUBLIKE HRVATSKE

285

Na temelju članka 28. stavka 1. Zakona o udomiteljstvu (»Narodne novine«, br. 115/18. i 18/22.), Vlada Republike Hrvatske je na sjednici održanoj 24. veljače 2022. donijela

ODLUKU

O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE

I.

Osnovica na temelju koje se izračunava iznos naknade za rad udomitelja i iznos opskrbnine iznosi 500,00 kuna.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/22-04/49
 Urbroj: 50301-04/25-22-2
 Zagreb, 24. veljače 2022.

Predsjednik
 mr. sc. Andrej Plenković, v. r.
### NN 23/2022 (25.2.2022.), Odluka o donošenju Programa razvoja brdsko-planinskih područja za razdoblje 2022. – 2025.

VLADA REPUBLIKE HRVATSKE

286

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 16. stavka 1. Zakona o brdsko-planinskim područjima (»Narodne novine«, broj 118/18.), Vlada Republike Hrvatske je na sjednici održanoj 24. veljače 2022. donijela

ODLUKU

O DONOŠENJU PROGRAMA RAZVOJA
 BRDSKO-PLANINSKIH PODRUČJA ZA RAZDOBLJE 2022. – 2025.

I.

Donosi se Program razvoja brdsko-planinskih područja za razdoblje 2022. – 2025. (u daljnjem tekstu: Program), u tekstu koji je Vladi Republike Hrvatske dostavilo Ministarstvo regionalnoga razvoja i fondova Europske unije aktom, klasa: 302-02/19-02/2, urbroj: 538-09-1-3/418-22-88, od 8. veljače 2022.

II.

Zadužuje se Ministarstvo regionalnoga razvoja i fondova Europske unije da Program objavi na svojim mrežnim stranicama.

III.

Zadužuje se Ministarstvo regionalnoga razvoja i fondova Europske unije da o ovoj Odluci izvijesti nadležna tijela nositelje mjera i aktivnosti iz Programa.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-42/09

Urbroj: 50301-05/14-22-3

Zagreb, 24. veljače 2022.

Predsjednik
 mr. sc. Andrej Plenković, v. r.
### NN 23/2022 (25.2.2022.), Odluka o donošenju Programa održivog društvenog i gospodarskog razvoja potpomognutih područja za razdoblje 2022. – 2025.

VLADA REPUBLIKE HRVATSKE

287

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 15. stavka 1. Zakona o potpomognutim područjima (»Narodne novine«, broj 118/18.), Vlada Republike Hrvatske je na sjednici održanoj 24. veljače 2022. donijela

ODLUKU

O DONOŠENJU PROGRAMA ODRŽIVOG DRUŠTVENOG I GOSPODARSKOG RAZVOJA POTPOMOGNUTIH PODRUČJA ZA RAZDOBLJE 2022. – 2025.

I.

Donosi se Program održivog društvenog i gospodarskog razvoja potpomognutih područja za razdoblje 2022. – 2025. (u daljnjem tekstu: Program), u tekstu koji je Vladi Republike Hrvatske dostavilo Ministarstvo regionalnoga razvoja i fondova Europske unije aktom, klasa: 304-03/19-01/1, urbroj: 538-09-1-3/418-22-79, od 24. veljače 2022.

II.

Zadužuje se Ministarstvo regionalnoga razvoja i fondova Europske unije da Program objavi na svojim mrežnim stranicama.

III.

Zadužuje se Ministarstvo regionalnoga razvoja i fondova Europske unije da o ovoj Odluci izvijesti nadležna tijela nositelje mjera i aktivnosti iz Programa.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/114

Urbroj: 50301-05/14-22-3

Zagreb, 24. veljače 2022.

Predsjednik
 mr. sc. Andrej Plenković, v. r.
### NN 23/2022 (25.2.2022.), Odluka o davanju suglasnosti na Odluku Županijske skupštine Dubrovačko-neretvanske županije o izmjenama i dopunama Odluke o osnivanju Lučke uprave Dubrovačko-neretvanske županije za luke županijskog i lokalnog značaja

VLADA REPUBLIKE HRVATSKE

288

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 24. veljače 2022. donijela

ODLUKU

O DAVANJU SUGLASNOSTI
 NA ODLUKU ŽUPANIJSKE SKUPŠTINE DUBROVAČKO-NERETVANSKE ŽUPANIJE O IZMJENAMA I DOPUNAMA ODLUKE O OSNIVANJU LUČKE UPRAVE
 DUBROVAČKO-NERETVANSKE ŽUPANIJE ZA LUKE ŽUPANIJSKOG I LOKALNOG ZNAČAJA

I.

Daje se suglasnost na Odluku o izmjenama i dopunama Odluke o osnivanju Lučke uprave Dubrovačko-neretvanske županije za luke županijskog i lokalnog značaja, klasa: 934-01/21-01/49, urbroj: 2117/1-04-21-05, koju je donijela Županijska skupština Dubrovačko-neretvanske županije na sjednici održanoj 5. studenoga 2021., a kojom se proširuje obuhvat lučkog područja luke Prigradica.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/41
 Urbroj: 50301-05/20-22-2
 Zagreb, 24. veljače 2022.

Predsjednik
 mr. sc. Andrej Plenković, v. r.
### NN 23/2022 (25.2.2022.), Indeks potrošačkih cijena u siječnju 2022.

DRŽAVNI ZAVOD ZA STATISTIKU

296

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2022.

Indeks potrošačkih cijena u siječnju 2022. u odnosu na prosinac 2021. iznosi 100,3.

Klasa: 956-03/22-01/1
 Urbroj: 555-01-04-06-01-22-4
 Zagreb, 24. veljače 2022.

Glavna ravnateljica
 Lidija Brković, v. r.
### NN 23/2022 (25.2.2022.), Prosječna mjesečna isplaćena neto plaća i prosječna bruto plaća po zaposlenome u pravnim osobama Republike Hrvatske za 2021.

Državni zavod za statistiku

295

Državni zavod za statistiku objavljuje

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2021.

Prosječna mjesečna isplaćena neto plaća po zaposlenome u pravnim osobama Republike Hrvatske za 2021. iznosila je 7.129 kuna.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2021.

Prosječna mjesečna bruto plaća po zaposlenome u pravnim osobama Republike Hrvatske za 2021. iznosila je 9.599 kuna.

Klasa: 953-03/22-01/3
 Urbroj: 555-01-07-06-22-1
 Zagreb, 21. veljače 2022.

Glavna ravnateljica
 Lidija Brković, v. r.
### NN 24/2022 (28.2.2022.), Odluka o određivanju državne tajnice koja upravlja Ministarstvom prostornoga uređenja, graditeljstva i državne imovine

Vlada Republike Hrvatske

301

Na temelju članka 56. stavka 5. Zakona o sustavu državne uprave (»Narodne novine«, broj 66/19.), donosim

ODLUKU

O ODREĐIVANJU DRŽAVNE TAJNICE KOJA UPRAVLJA MINISTARSTVOM PROSTORNOGA UREĐENJA, GRADITELJSTVA I DRŽAVNE IMOVINE

I.

Određuje se DUNJA MAGAŠ, državna tajnica u Ministarstvu prostornoga uređenja, graditeljstva i državne imovine, da upravlja Ministarstvom prostornoga uređenja, graditeljstva i državne imovine do stupanja na dužnost novoga ministra prostornoga uređenja, graditeljstva i državne imovine.

II.

Ova Odluka stupa na snagu danom donošenja.

Klasa: 080-02/22-01/22

Urbroj: 50301-15/15-22-01

Zagreb, 21. veljače 2022.

Predsjednik
 mr. sc. Andrej Plenković, v. r.
### NN 24/2022 (28.2.2022.), Odluka o prestanku važenja Odluke o uvođenju posebne sigurnosne mjere obveznog testiranja na virus SARS-CoV-2 te posebne sigurnosne mjere obveznog predočenja dokaza o testiranju, cijepljenju ili preboljenju zarazne bolesti COVID-19 radi ulaska u prostore javnopravnih tijela

Stožer civilne zaštite Republike Hrvatske

303

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine«, br. 79/07., 113/08., 43/09., 130/17., 114/18., 47/20., 134/20. i 143/21.) te članka 22.a Zakona o sustavu civilne zaštite (»Narodne novine«, br. 82/15., 118/18., 31/20. i 20/21.), Stožer civilne zaštite Republike Hrvatske, 28. veljače 2022., donosi

ODLUKU

O PRESTANKU VAŽENJA ODLUKE O UVOĐENJU POSEBNE SIGURNOSNE MJERE OBVEZNOG TESTIRANJA NA VIRUS SARS-CoV-2 TE POSEBNE SIGURNOSNE MJERE OBVEZNOG PREDOČENJA DOKAZA O TESTIRANJU, CIJEPLJENJU ILI PREBOLJENJU ZARAZNE BOLESTI COVID-19 RADI ULASKA U PROSTORE JAVNOPRAVNIH TIJELA

I.

Radi bitno izmijenjenih okolnosti, danom stupanja na snagu ove Odluke prestaje važiti Odluka o uvođenju posebne sigurnosne mjere obveznog testiranja na virus SARS-CoV-2 te posebne sigurnosne mjere obveznog predočenja dokaza o testiranju, cijepljenju ili preboljenju zarazne bolesti COVID-19 radi ulaska u prostore javnopravnih tijela (»Narodne novine« broj 121/21 i 10/22).

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprečavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. ožujka 2022.

Klasa: 810-06/20-01/7

Urbroj: 511-01-300-22-490

Zagreb, 28. veljače 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 24/2022 (28.2.2022.), Odluka o izmjeni Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

308

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 28. veljače 2022., donosi

ODLUKU

O IZMJENI ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 84/21, 85/21 – ispravak, 90/21, 95/21, 100/21, 106/21, 112/21, 117/21, 121/21, 129/21, 138/21, 145/21 i 13/22) točka XIII. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 31. ožujka 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. ožujka 2022.

Klasa: 810-06/20-01/7

Urbroj: 511-01-300-22-495

Zagreb, 28. veljače 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 24/2022 (28.2.2022.), Odluka o izmjeni Odluke o nužnoj epidemiološkoj mjeri obveznog korištenja maski za lice ili medicinskih maski

STOŽER CIVILNE ZAŠTITE REPUBLIKE HRVATSKE

307

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 28. veljače 2022., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21, 86/21, 90/21, 95/21, 100/21, 106/21, 112/21, 117/21, 121/21, 129/21, 138/21, 145/21 i 13/22) točka VI. mijenja se i glasi:

»Nužna epidemiološka mjera iz ove Odluke određuje se u trajanju do 31. ožujka 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprečavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. ožujka 2022.

Klasa: 810-06/20-01/7

Urbroj: 511-01-300-22-494

Zagreb, 28. veljače 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 24/2022 (28.2.2022.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

305

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 28. veljače 2022., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 117/21, 121/21, 129/21, 138/21, 145/21 i 13/22) točka V. mijenja se i glasi:

»Nužne epidemiološke mjere iz ove Odluke određuju se u trajanju do 31. ožujka 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprečavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. ožujka 2022.

Klasa: 810-06/20-01/7
 Urbroj: 511-01-300-22-492
 Zagreb, 28. veljače 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 24/2022 (28.2.2022.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

306

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 28. veljače 2022., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 117/21, 121/21, 129/21, 138/21, 145/21 i 13/22) točka X. mijenja se i glasi:

»Nužne epidemiološke mjere iz ove Odluke određuju se u trajanju do 31. ožujka 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprečavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. ožujka 2022.

Klasa: 810-06/20-01/7
 Urbroj: 511-01-300-22-493
 Zagreb, 28. veljače 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 25/2022 (2.3.2022.), Rješenje kojim se Klinika za psihijatriju Kliničkog bolničkog centra Split određuje »Referentnim centrom Ministarstva zdravstva za dugodjelujuće antipsihotike«

MINISTARSTVO ZDRAVSTVA

313

Ministarstvo zdravstva, OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18 i 147/20) te članka 96. stavka 1. Zakona o općem upravnom postupku (»Narodne novine«, br. 47/09 i 110/21), postupajući po zahtjevu Kliničkog bolničkog centra Split sa sjedištem u Splitu, Spinčićeva 1, OIB: 51401063283, na prijedlog Nacionalnog zdravstvenog vijeća sa sjednice održane 24. studenoga 2021., donosi

RJEŠENJE

1. Određuje se Klinika za psihijatriju Kliničkog bolničkog centra Split »Referentnim centrom Ministarstva zdravstva za dugodjelujuće antipsihotike«.

2. Naziv »Referentni centar Ministarstva zdravstva za dugodjelujuće antipsihotike« dodjeljuje se na vrijeme od pet godina.

Klasa: UP/I-510-01/20-01/30

Urbroj: 534-07-2-2/4-22-12

Zagreb, 24. siječnja 2022.

Ministar
 izv. prof. dr. sc. Vili Beroš, dr. med., v. r.
### NN 25/2022 (2.3.2022.), Rješenje kojim se Zavod za reumatologiju, alergologiju i kliničku imunologiju Klinike za unutarnje bolesti Kliničkog bolničkog centra Split određuje »Referentnim centrom Ministarstva zdravstva za sistemsku sklerozu«

MINISTARSTVO ZDRAVSTVA

315

Ministarstvo zdravstva, OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18 i 147/20) te članka 96. stavka 1. Zakona o općem upravnom postupku (»Narodne novine«, br. 47/09 i 110/21), postupajući po zahtjevu Kliničkog bolničkog centra Split sa sjedištem u Splitu, Spinčićeva 1, OIB: 51401063283, na prijedlog Nacionalnog zdravstvenog vijeća sa sjednice održane 24. studenoga 2021., donosi

RJEŠENJE

1. Određuje se Zavod za reumatologiju, alergologiju i kliničku imunologiju Klinike za unutarnje bolesti Kliničkog bolničkog centra Split »Referentnim centrom Ministarstva zdravstva za sistemsku sklerozu«.

2. Naziv »Referentni centar Ministarstva zdravstva za sistemsku sklerozu« dodjeljuje se na vrijeme od pet godina.

Klasa: UP/I-510-01/21-01/09

Urbroj: 534-07-2-2/4-22-14

Zagreb, 24. siječnja 2022.

Ministar
 izv. prof. dr. sc. Vili Beroš, dr. med., v. r.
### NN 25/2022 (2.3.2022.), Rješenje kojim se Klinika za kirurgiju Kliničkog bolničkog centra Split određuje »Referentnim centrom Ministarstva zdravstva za ubrzani oporavak nakon kirurškog zahvata«

MINISTARSTVO ZDRAVSTVA

314

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18 i 147/20) te članka 96. stavka 1. Zakona o općem upravnom postupku (»Narodne novine« br. 47/09 i 110/21), postupajući po zahtjevu Kliničkog bolničkog centra Split sa sjedištem u Splitu, Spinčićeva 1, OIB: 51401063283, na prijedlog Nacionalnog zdravstvenog vijeća sa sjednice održane 15. prosinca 2021. donosi

RJEŠENJE

1. Određuje se Klinika za kirurgiju Kliničkog bolničkog centra Split »Referentnim centrom Ministarstva zdravstva za ubrzani oporavak nakon kirurškog zahvata«.

2. Naziv »Referentni centar Ministarstva zdravstva za ubrzani oporavak nakon kirurškog zahvata« dodjeljuje se na vrijeme od pet godina.

Klasa: UP/I-510-01/21-01/24

Urbroj: 534-07-2-2/4-22-12

Zagreb, 28. siječnja 2022.

Ministar
 izv. prof. dr. sc. Vili Beroš, dr. med., v. r.
### NN 25/2022 (2.3.2022.), Rješenje kojim se Klinika za psihijatriju Kliničke bolnice Dubrava određuje »Referentnim centrom Ministarstva zdravstva za poremećaje uzrokovane stresom«

Ministarstvo zdravstva

312

Ministarstvo zdravstva, OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18 i 147/20) te članka 96. stavka 1. Zakona o općem upravnom postupku (»Narodne novine«, br. 47/09 i 110/21), postupajući po zahtjevu Kliničke bolnice Dubrava sa sjedištem u Zagrebu, Avenija Gojka Šuška 6, OIB: 32206148371, na prijedlog Nacionalnog zdravstvenog vijeća sa sjednice održane 24. studenoga 2021. godine donosi

RJEŠENJE

1. Određuje se Klinika za psihijatriju Kliničke bolnice Dubrava »Referentnim centrom Ministarstva zdravstva za poremećaje uzrokovane stresom«.

2. Naziv »Referentni centar Ministarstva zdravstva za poremećaje uzrokovane stresom« dodjeljuje se na vrijeme od pet godina.

Klasa: UP/I-510-01/21-01/21

Urbroj: 534-07-2-2/4-22-12

Zagreb, 20. siječnja 2022.

Ministar
 izv. prof. dr. sc. Vili Beroš, dr. med., v. r.